หุ้นป่วนลดลง 3.76 จุด
หุ้นไทยภาคเช้าผันผวน ปิดครึ่งวันลดลง 3.76 จุด ซื้อขายแน่นกว่า 3 หมื่นล้านบาท
17 ม.ค. 2556

หุ้นไทยภาคเช้าผันผวน ปิดครึ่งวันลดลง 3.76 จุด ซื้อขายแน่นกว่า 3 หมื่นล้านบาท
ดัชนีหุ้นไทยเช้าวันที่ 17 ม.ค.2556 ดัชนีแกว่งตัวผันผวนทั้งแดนบวกและแดนลบ ก่อนที่จะลดลงมาปิดที่ 1,412 จุด ลดลง 3.76 จุด หรือลดลง0.27% ดัชนีเปิดตัวบวกโดยขึ้นไปถึงจุดสูงสุดที่ 1,422.50 จุดและลดลงต่ำสุดที่ 1,410.10 จุด มูลค่าการซื้อขาย 31,826.65 ล้านบาท
นักวิเคราะห์บล.ธนชาตกังวลต่อความเสี่ยงจากการพักฐานระยะสัปดาห์ไปที่ 1,390-1,400 จุด  ดังนั้นจึงแนะนำให้ “ลดพอร์ต” ในจังหวะฟื้นตัว เพื่อจำกัดความเสี่ยงจากการ “พักฐาน” เนื่องจาก ประการแรกดัชนี อยู่ในภาวะ ซื้อมาจนเกินไปเป็นระยะเวลากว่า 1 เดือน ประการที่สอง หุ้นหลักอย่างพลังงาน สื่อสาร ธนาคาร เกิดสัญญาณ “ขาย” ทางเทคนิคแล้ว ประการที่สาม ดัชนี มีอยู่ในรูปแบบ “เก็งกำไร” รายตัวมากกว่าเป็นการ “ซื้อ” ทั้งกระดาน 
ขณะที่กลุ่มหุ้นที่เราแนะนำ “ซื้อ” ได้แก่ บริษัทบีทีเอสกรุ๊ป(BTS) บริษัทจัสมิน(JAS) บริษัทแสนสิริ(SIRI) บริษัทกันกุลเอ็นจิเนียริง(GUNKUL) ธนาคารทหารไทย(TMB) บริษัทเดมโก้(DEMCO ) รวมถึงบริษัทวีจีไอโกลบอลมีเดีย(VGI ) และ “เก็งกำไร”บริษัทปัญจวัฒนาพลาสติก( PJW)
5 อันดับหลักทรัพย์ที่ซื้อขายสูงสุด
BLAND มูลค่า 2,038.28 ล้านบาท  ปิดที่ 1.77  บาท   -0.02 บาท  หรือ -1.12%
TGPRO มูลค่า 1,599.21 ล้านบาท ปิดที่ 1.07 บาท   +0.16 บาท  หรือ +17.58%
BGH มูลค่า 1,396.72 ล้านบาท ปิดที่ 118.00 บาท  +5.00 บาท หรือ +4.42%
PF มูลค่า 816.63 ล้านบาท ปิดที่  1.38 บาท  +0.10 บาท หรือ +7.81%
BMCL มูลค่า 767.09 ล้านบาท ปิดที่ 1.05 บาท +0.12 บาท  หรือ +12.90%